Narodna skupština
20130405

Kada vi odbijete i kažete da ne želite da date projekciju koliko će finansijskih sredstava biti potrebno, iz kojih izvora će se ta sredstva obezbeđivati, onda možemo da pomislimo da će se tu neke stvari netransparentno raditi, odnosno da nećemo uopšte imati ovaj pregled koliko se potroši da bi se došlo do zaključivanja određenog ugovora i mislim da to uopšte nije dobro. Sva ministarstva, pa i te delegacije, su budžetski korisnici, i parlament i građani imaju pravo da znaju koliko se na određene aktivnosti novca troši.